Prețul estimat la vânzare reprezintă prețul pe care îl obții după parcurgerea pașilor din formularul nostru de vânzare, acesta fiind o primă estimare. De îndată ce primim telefonul tău, acesta va fi verificat și testat de către colegii noștri, fără ca aceștia să cunoască răspunsurile oferite de tine. Dacă starea telefonului corespunde cu cele menționate de tine, vom plăti către tine prețul estimat inițial prin intermediul site-ului nostru. De reținut este că în cazul în care telefonul tău este într-o stare mai bună sau mai proastă decât cea menționată în formular, vom ajusta prețul în consecință. În oricare dintre cazuri, te vom informa prin e-mail cu privire la o nouă ofertă actualizată sau cu menținerea prețului din oferta estimată inițial. Vom continua cu plata doar dacă vom primi acordul tău. Dacă nu accepți noua ofertă sau între timp te răzgândești, îți vom trimite telefonul înapoi gratuit. Prețul estimat inițial este valabil 2 săptămâni după ce completezi formularul de vânzare, motiv pentru care te rugăm să ne trimiți telefonul în acest timp.